INGRS บวกแรง 5% เก็งงบ Q4/60 โตกระฉูดรับยอดสั่งซื้อรถในมาเลเซียพุ่ง
INGRS บวกแรง 5% เก็งงบ Q4/60 โตกระฉูดรับยอดสั่งซื้อรถในมาเลเซียพุ่ง ล่าสุด ณ เวลา 11.55 น. ราคาอยู่ที่ 1.16 บาท บวก 0.06 บาท หรือ 5.45% สูงสุดที่ระดับ 1.19 บาท ต่ำสุดที่ระดับ 1.13 บาท มูลค่าการซื้อขาย 14.30 ล้านบาท
9 ม.ค. 2561

ผู้สื่อข่าวรายงานว่า ราคาหุ้น บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS ณ เวลา 11.55 น. ราคาอยู่ที่ 1.16 บาท บวก 0.06 บาท หรือ 5.45% สูงสุดที่ระดับ 1.19 บาท ต่ำสุดที่ระดับ 1.13 บาท มูลค่าการซื้อขาย 14.30 ล้านบาท

ด้านนักวิเคราะห์ บล.เมย์แบงก์ กิมเอ็ง (ประเทศไทย) ระบุว่า แนวโน้มผลการดำเนินงานในไตรมาส 4/60 ของบริษัทจะเห็นการฟื้นกลับมาในทิศทางที่ดีขึ้น หลังจากผลการดำเนินงานในไตรมาส 3/60 ปรับตัวลดลง
โดยปัจจัยหนุนผลการดำเนินงานในไตรมาส 4/60 ได้อานิสงส์มาจากยอดออร์เดอร์ที่เพิ่มมากขึ้นของรถรุ่น Perodua New ในมาเลเซีย หลังมีการเปลี่ยนโมเดลรถใหม่ ทำให้มีการสั่งออร์เดอร์ที่เป็นโมดูลของรถดังกล่าวเข้ามาคิดเป็นสัดส่วนราว 20-30% ของกำลังการผลิตของทั้งหมด ผลักดันผลการดำเนินงานของบริษัทได้อย่างมีนัยสำคัญ
ดังนั้นจึงคาดว่าจะเริ่มเห็นการกลับมาฟื้นตัวของกำไรที่ดีขึ้นได้ตั้งแต่ไตรมาส 4/60 และสะท้อนไปถึงราคาหุ้นที่คาดว่าจะเริ่มเห็นการฟื้นตัวกลับมา